*Приложение № 4*

*Към Правила за защита на личните данни*

**УВЕДОМЛЕНИЕ ДО КОНТРАГЕНТИ НА „АДАРА“ АД**

**ВЪВ ВРЪЗКА С ОБРАБОТВАНЕТО НА ЛИЧНИ ДАННИ**

Настоящото уведомление се предоставя на контрагентите на „Адара“ АД на основание чл. 13, параграф 1 и 2 от Регламент 2016/679 и разкрива информацията, касаеща обработването на лични данни.

1. „Адара“ АД е акционерно дружество, учредено в съответствие с Търговския закон и е вписано в регистъра на търговските дружества при Агенцията по вписванията с ЕИК: 102046474, със седалище и адрес на управление: гр. София, бул. „Братя Бъкстон“ № 40. Адрес за кореспонденция: България, гр. София, бул. „Братя Бъкстон“ № 40, e-mail: adara@adarajsc.eu, website: <http://adarajsc.eu/>. Лице за контакт за „Адара“ АД: Станислав Василев, член на СД и изпълнителен директор, е-mail за контакт: adara@adarajsc.eu, на който може да се подават жалби и сигнали, свързани с обработването на лични данни.

2. Целите на обработването на лични данни са свързани с идентифицирането на клиенти и контрагенти на „Адара“ АД, извършване на оценка за подходяща услуга (уместност и целесъобразност), както и за отговаряне на нормативните изисквания, установени в ДОПК, ЗСч, ЗДДС.

„Адара“ АД има право и задължение да обработва личните данни на контрагентите си за целите установени в ЗППЦК, ДОПК, ЗСч, ЗДДС актовете по прилагането им, както и други пряко приложими Регламенти на ЕК, уреждащи дейността му или законови и подзаконови нормативни актове, приложими в Република България. В цитираните нормативни актове са установени задължения за „Адара“ АД - администратор лични данни, чието спазване е задължително за извършването на дейност и предоставянето услуги, включително чрез обработването и съхраняването на лични данни.

„Адара“АД събира лични данни на контрагентите си чрез служителите, които работят по договор за дружеството, които са обвързани с декларации за конфиденциалност.

3. Получател на лични данни са органите, установени в чл. 12 от ДОПК. Обработката на лични данни се извършва от служители на „Адара“ АД. Достъп до лични данни може да имат юрисконсулти, адвокати, счетоводители, одитори, риск мениджъри, технически специалисти, поддържащи компютърните системи на „Адара“ АД, както и доставчици на информационни услуги за съответните специфични дейности, извършвани от посочените категории лица.

4. В качеството си на администратор на лични данни „Адара“ АД няма намерение да предава личните данни на трета държава или на международна организация, освен ако контрагентът не е дал съгласие за това.

5. „Адара“ АД съхранява счетоводни регистри и финансови отчети, включително документи за данъчен контрол, одит и последващи финансови инспекции – 10 години, считано от 1 януари на отчетния период, следващ отчетния период, за който се отнасят.

6. Контрагентът има право да изиска от „Адара“ АД достъп до или коригиране на лични данни, но изтриване на лични данни или ограничаване на обработването на лични данни, може да има само след изтичане на законоустановения срок за тяхното съхранение. Клиентът има право да направи възражение срещу обработването, както и правото на преносимост на данните, стига това да не противоречи на законоустановено задължение на „Адара“ АД или на друг нормативен акт на ЕС.

7. Когато обработването на лични данни се основава на предоставено съгласие, контрагентът има право на оттегляне на съгласието по всяко време, без да се засяга законосъобразността на обработването въз основа на съгласие, преди то да бъде оттеглено.

8. Контрагентът има право да подаде жалба до надзорен орган, във връзка с обработване на негови лични данни. Субектите на лични данни, чиито данни се събират и обработват от „Адара“ АД, може да подадат такава жалба до Комисията за защита на личните данни, на адрес: гр. София 1592, бул. „Проф. Цветан Лазаров” № 2, тел. 02/91-53-518, приемна - работно време 9:00 - 17:30 ч.

9. Предоставянето на лични данни е нормативно задължително изискване, съгласно ДОПК, ЗСч, ЗДДС, пряко приложими Регламенти на ЕК. Субектите на лични данни, чиито данни се събират и обработват от „Адара“ АД, се считат уведомени за това обстоятелство с текстове в Общите условия или договорите, сключвани с клиенти и/или контрагенти и за факта, че отказът им да предоставят своите лични данни, изискуеми по ДОПК, ЗСч, ЗДДС е законово основание „Адара“ АД да откаже предоставянето на съответната търсена услуга.

10. „Адара“ АД не прилага автоматизирано вземане на решения, включително профилиране, и поради това не предоставя информация относно използваната логика, както и значението и предвидените последствия от това обработване за субекта на данните.

Дата: 25.05.2018 г.